Diari Oficial de la Generalitat Valenciana


Sumari del DOGV 8088, del 20-07-2017 (2017/6687)

DECRET 94/2017, de 14 de juliol, del Consell, pel qual s'autoritza la supressió d'ensenyament universitari oficial dels graus en Disseny, en Ciències de l'Activitat Física i l'Esport i en Turisme, de la Universitat Europea de València.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8088

Data del DOGV
:   20-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6687


Data del document
:   14-07-2017

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * centre d'ensenyament

DECRET 94/2017, de 14 de juliol, del Consell, pel qual s'autoritza la supressió d'ensenyament universitari oficial dels graus en Disseny, en Ciències de l'Activitat Física i l'Esport i en Turisme, de la Universitat Europea de València. [2017/6687]  
La Universitat Europea de València ha sol·licitat autorització per a suprimir l'ensenyament universitari oficial conduent als títols de Grau en Disseny, Grau en Ciències de l'Activitat Física i l'Esport i Grau en Turisme.  
La Llei orgànica 6/2001, de 21 de desembre, d'Universitats, en l'article 8.2, estableix que la creació, modificació i supressió de centres, així com la implantació i supressió dels ensenyaments conduents a l'obtenció de títols universitaris de caràcter oficial i validesa en tot el territori nacional, de conformitat amb el que disposa l'article 35, seran acordades per la comunitat autònoma, bé per iniciativa pròpia, amb l'acord del Consell de Govern de la universitat, bé per iniciativa de la universitat, per mitjà de proposta del Consell de Govern, en ambdós casos amb l'informe previ favorable del Consell Social o òrgan equivalent en el cas de les universitats privades.  
  
Igualment, la Llei 4/2007, de 9 de febrer, de la Generalitat, de Coordinació del Sistema Universitari Valencià, en l'article 37, disposa que correspon al Consell acordar la implantació i supressió d'ensenyaments conduents a l'obtenció de títols de caràcter oficial i validesa en tot el territori nacional que s'impartisquen en les universitats valencianes, així com el reconeixement d'altres titulacions, d'acord amb el procediment que, si és el cas, s'establisca reglamentàriament.  
  
El Consell de Govern de la Universitat Europea de València va adoptar la proposta d'extinció i supressió de l'ensenyament del Grau en Disseny, Grau en Ciències de l'Activitat Física i l'Esport i del Grau en Turisme. Així mateix, el Comité de Direcció va aprovar el corresponent acord d'extinció.  
Per tot això, vistos els articles 8.2 de la Llei orgànica 6/2001, de 21 de desembre, d'Universitats, i 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació, Investigació, Cultura i Esport, el Consell, prèvia deliberació, en la reunió del 14 de juliol de 2017,  
  
  
  
DECRETE  
  
Primer  
Autoritzar a la Universitat Europea de València la supressió de l'ensenyament universitari oficial de Grau en Disseny, Grau en Ciències de l'Activitat Física i l'Esport i del Grau en Turisme. No obstant això, la Universitat Europea de València, sense perjuí de les normes de permanència que s'apliquen, garantirà l'organització de com a mínim quatre convocatòries d'examen en els dos cursos acadèmics següents a la data d'extinció.  
  
Segon  
Informar de la referida supressió a la Conferència General de Política Universitària i al Ministeri d'Educació, Cultura i Esport a l'efecte de la seua inscripció en el Registre d'Universitats, Centres i Títols (RUCT).  
  
Tercer  
La implementació i el desenvolupament d'aquest decret no podrà tindre cap incidència en la dotació dels capítols de gasto assignada a la Conselleria d'Educació, Investigació, Cultura i Esport, i, en tot cas, haurà de ser atés amb els mitjans personals i materials de la Universitat Europea de València.  
  
Quart  
Aquest decret tindrà efectes des de l'endemà de la seua publicació en el Diari Oficial de la Generalitat Valenciana.  
  
Contra aquesta autorització, que posa fi a la via administrativa, de conformitat amb el que estableix l'article 123 de la Llei 39/2015, d'1 d'octubre, del procediment administratiu comú de les administracions públiques, es podrà interposar directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà al de la seua publicació en el Diari Oficial de la Generalitat Valenciana, d'acord amb el que disposa els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Potestativament es podrà interposar recurs de reposició davant del Consell, en el termini d'un mes a comptar des de l'endemà de la publicació d'aquest decret en el Diari Oficial de la Generalitat Valenciana, segons el que estableix l'article 124 de la Llei 39/2015, d'1 d'octubre, tenint en compte que no es poden simultaniejar els dos recursos mencionats.  
Tot això sense perjuí que les persones interessades puguen exercitar qualsevol altra via que estimen oportuna.  
  
Alacant, 14 de juliol de 2017  
  
El president de la Generalitat,  
XIMO PUIG FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ